b'\n_START_ARTICLE_\nPrimarni amebni meningoencefalitis\n_START_SECTION_\nSimptomi\n_START_PARAGRAPH_\nAmeba Naegleria fowleri \xc5\xbeivi u toplim, slatkovodnim staja\xc4\x87icama, vodama lo\xc5\xa1e odr\xc5\xbeavanih bazena za kupanje s malo klora, toplim otpadnim vodama iz tvornica i u tlu, obi\xc4\x8dno u ljetnim mjesecima, za vrijeme su\xc5\xa1a. U \xc5\xbeiv\xc4\x8dani sustav ulazi nakon udisanja inficirane vode, pripojiv\xc5\xa1i se na nju\xc5\xa1ne \xc5\xbeivce. Potom migrira u nosni \xc5\xbeivac u prednjem mozgu, gdje se jako namno\xc5\xbei hranjenjem \xc5\xbeiv\xc4\x8danim tkivom. Tijekom ovog stadija, koji se doga\xc4\x91a 3 - 7 dana nakon infekcije, tipi\xc4\x8dni su simptomi parosmija i anosmija (kao i ageuzija), dok su \xc5\xbeiv\xc4\x8dane stanice konzumirane i zamijenjene mrtvim lezijama._NEWLINE_Nakon \xc5\xa1to su se organizmi amebe namno\xc5\xbeili i pojeli ve\xc4\x87i dio \xc5\xbeivca za njuh, infekcija se velikom brzinom \xc5\xa1iri kroz aksone mitralnih stanica na ostatak mozga, \xc5\xa1to rezultira simptomima encefalitisa, uklju\xc4\x8duju\xc4\x87i migrenu (glavobolju), mu\xc4\x8dninu, vru\xc4\x87icu i uko\xc4\x8denost vratnih mi\xc5\xa1i\xc4\x87a, \xc5\xa1to napreduje do povra\xc4\x87anja, delirijuma, mo\xc5\xbedanog udara i na kraju, nepovratne kome. Smrt obi\xc4\x8dno nastupa nakon 14 dana zbog zatajenja di\xc5\xa1nog sustava, kad se infekcija pro\xc5\xa1iri na produ\xc5\xbeenu mo\xc5\xbedinu, koja upravlja temeljnim \xc5\xbeivotnim procesima: disanjem, probavom i radom srca, te uni\xc5\xa1ti autonomne \xc5\xbeiv\xc4\x8dane stanice primozga._NEWLINE_Bolest je i iznimno rijetka i iznimno smrtonosna: postoji manje od 200 potvr\xc4\x91enih slu\xc4\x8dajeva u povijesti medicine od 2004. godine. i 300 od 2008._NEWLINE_Uzrok ove ekstremne smrtnosti su neprimijetni simptomi zajedno sa potrebnim nalazom mikrobiolo\xc5\xa1ke kulture likvora, kako bi se postigla pozitivna dijagnoza. Problem je \xc5\xa1to se ameba \xc5\xa1iri vrlo brzo u mnoge dijelove mozga odjednom (kao i u ranjivi primozak).\n_START_SECTION_\nUzrok\n_START_PARAGRAPH_\nNaegleria fowleri je ameba koja je sveprisutna u tlu i toploj vodi. Infekcije se naj\xc4\x8de\xc5\xa1\xc4\x87e doga\xc4\x91aju u ljetnim mjesecima, a pacijenti su naj\xc4\x8de\xc5\xa1\xc4\x87e izlo\xc5\xbeeni prirodnoj vodi. Ameba posebno voli temperature iznad 32\xc2\xa0\xc2\xb0C, pa se mo\xc5\xbee na\xc4\x87i u vodi grijanoj geotermalnom aktivno\xc5\xa1\xc4\x87u. Ogranizam je osjetljiv na klor (<0.5\xc2\xa0ppm). Izlo\xc5\xbeenost bakteriji je vrlo uobi\xc4\x8dajena zbog rasprostranjenosti u prirodi, no zato ne mo\xc5\xbee zaraziti tijelo osim direktnim kontaktom mirisnih \xc5\xbeivaca, \xc5\xa1to se mo\xc5\xbee dogoditi samo dubokim vertikalnim ulaskom vode u paranazalne sinuse._NEWLINE_Michael Beach, rekreacijski specijalist za vodene bolesti ameri\xc4\x8dkog Centra za kontrolu i sprje\xc4\x8davanje bolesti, je rekao da bi no\xc5\xa1enje kva\xc4\x8dice za nos kako bi se sprije\xc4\x8dilo udisanje bila efikasna za\xc5\xa1tita od PAM-a, jer "Vam za po\xc4\x8detak mora u\xc4\x87i voda u nos."\n_START_SECTION_\nIzbijanja\n_START_PARAGRAPH_\nOvaj je oblik infekcije \xc5\xbeiv\xc4\x8danog sustava prvi put zabilje\xc5\xbeen u Australiji 1965. godine 1966., \xc4\x8detiri su slu\xc4\x8daja prijavljena u SAD-u. Do 1968. je organizam, za kojeg su mislili da je iz vrste Acanthamoeba ili Hartmanella, indentificiran kao ameba Naegleria. Iste je godine 16 slu\xc4\x8dajeva prijavljeno u Pragu. 1970., vrsta je imenovana N. fowleri.\n_START_SECTION_\nLije\xc4\x8denje\n_START_PARAGRAPH_\nTrenuta\xc4\x8dno standardno lije\xc4\x8denje je intravenozna administracija velike koli\xc4\x8dine Amfotericina B, na koji je N. Fowleri osjetljiva in vitro i in vivo, protugljivi\xc4\x8dnog lijeka koji je jedan od par djelotvornih terapija za infekcije sustava pra\xc5\xbeivotinjskim parazitskim bolestima (kao npr. lei\xc5\xa1manijaza i toksoplazmoza)._NEWLINE_Lije\xc4\x8denje PAM-a je obi\xc4\x8dno bezuspje\xc5\xa1no, jer pacijenti naj\xc4\x8de\xc5\xa1\xc4\x87e ve\xc4\x87 pokazuju znakove zavr\xc5\xa1ne cerebralne nekroze. \xc4\x8cak ako je dijagnoza donesena dovoljno rano, Amfotericin B je toksi\xc4\x8dan i u herojskim dozama prouzro\xc4\x8dava znatnu i trajnu \xc5\xa1tetu na bubrezima._NEWLINE_Rifampicin je isto kori\xc5\xa1ten s Amfoterecinom B u uspje\xc5\xa1noj terapiji. No ima dokaza da ipak ne ubija Naegleriu.'